กามาเสียดายบุรีรัมย์ดีกว่า แต่พ่าย เชื่อยังมีลุ้นเข้ารอบ
เมื่อวันที่ 7 เม.ย. อเล็กซานเดอร์ กามา กุนซือ ปราสาทสายฟ้า บุรีรัมย์ ยูไนเต็ด ยอมรับว่ารู้สึกเสียดายที่ทีมพ่ายให้กับ กัมบะ โอซากา คาบ้านในเกม เอเอฟซี แชมเปียนส์ลีก รอบแบ่งกลุ่ม พร้อมแสดงความเชื่อมั่นว่ายังมีโอกาสผ่านเข้ารอบไปได้,ในเกม เอเอฟซี แชมเปียนส์ลีก รอบแบ่งกลุ่ม ของกลุ่ม ของกลุ่มเอฟ เมื่อช่วงหัวค่ำที่ผ่านมา ณ สนามไอโมบาย สเตเดียม ปราสาทสายฟ้า มาได้ประตูออกนำก่อนจากการเตะมุมของ ธีราทร บุญมาทัน ก่อนที่ กัมบะ จะรัวคือสองประตูจากผลงานของ ลินส์ ลิมา และ โคตาโร โอโมริ ส่งผลให้ บุรีรัมย์ เป็นฝ่ายพ่ายไป 1-2 แต่ยังคงนำเป็นจ่าฝูงมี 7 แต้มจากเกม 4 นัด,หลังเกมกุนซือชาวแซมบ้า กล่าวว่า เราทราบดีว่าเกมนี้เป็นเกมที่ยาก เราต้องการที่จะเอาชนะเพื่อผ่านเข้ารอบ เราสร้างโอกาสได้มากมาย แต่ไม่สามารถเปลี่ยนเป็นประตูได้ แต่กัมบะสามารถเปลี่ยนเป็นประตูได้จากโอกาสในครั้งเดียวของครึ่งหลัง, ,เราน่าจะได้จุดโทษจากจังหวะที่ ดิโอโก ถูกดึงล้มลงแต่กรรมการปล่อยให้เล่นต่อ และธีราทร โดนจับล้ำหน้าไปก่อน ทำให้ทีมหมดโอกาสจะได้ประตูขึ้นนำ แต่อย่างไรก็ตามยังเชื่อมั่นว่าทีมจะสามารถผ่านเข้ารอบต่อไปได้,ด้าน เคนตะ ฮาเซงาวะ กุนซือของ กัมบะ โอซากา เองก็เชื่อว่าทีมของตัวเองก็มีโอกาสที่จะได้เข้ารอบหลังจากที่บุกมาคว้าชัยในรัง ไอ โมบาย สเตเดียม โดยบอกว่า เกมนี้ถือเป็นแมตช์ที่หนักมาก และสภาพอากาศที่ร้อนจัด นักฟุตบอลทุกคนล้ามาก และที่สำคัญคือกองเชียร์ที่มาให้กำลังใจ,ส่วนบุรีรัมย์ ก็สร้างความหนักใจให้กับเรา พวกเขาเป็นทีมที่แข็งแกร่ง แต่สถานการณ์หลังพิงฝากและสามัคคีของเราก็ช่วยกันจนเก็บชัยชนะได้ และมีความหวังที่จะเข้ารอบกลับมาอีกครั้ง,สำหรับประตูของ ธีราทร กุนซือกัมบะ กล่าวว่า เท้าซ้ายของธีราทรอันตรายมาก ซึ่งผมคิดว่าเทียบเท่า ชุนซูเกะ นาคามูระ เพราะโกลของเราเป็นระดับทีมชาติ แต่ลูกเปิดของเขาก็มหัศจรรย์เกินกว่าจะหยุดยั้งได้.
อเล็กซานเดอร์ กามา กุนซือ ปราสาทสายฟ้า บุรีรัมย์ ยูไนเต็ด ยอมรับว่ารู้สึกเสียดายที่ทีมพ่ายให้กับ กัมบะ โอซากา 1-2 ในเกม เอเอฟซี แชมเปียนส์ลีก รอบแบ่งกลุ่ม พร้อมแสดงความเชื่อมั่นว่ายังมีโอกาสผ่านเข้ารอบไปได้
เอเอฟซี แชมเปียนส์ลีก,อเล็กซานเดอร์ กามา,ปราสาทสายฟ้า,บุรีรัมย์ ยูไนเต็ด,เคนตะ ฮาเซงาวะ,กัมบะ โอซากา,ข่าวกีฬา,ข่าว,ไทยรัฐออนไลน์